CELEX: 62020TN0164
Language: lv
Date: 2020-03-19 00:00:00
Title: Lieta T-164/20: Prasība, kas celta 2020. gada 19. martā – BG/Parlaments

15.6.2020   
            
            
               LV
            
            
               Eiropas Savienības Oficiālais Vēstnesis
            
            
               C 201/33
            
         
      Prasība, kas celta 2020. gada 19. martā – BG/Parlaments
      (Lieta T-164/20)
      (2020/C 201/45)
      Tiesvedības valoda – angļu
      
         Lietas dalībnieki
      
      
         Prasītāja: BG (pārstāvji: A. Tymen, L. Levi un A. Champetier, advokāti)
      
         Atbildētājs: Eiropas Parlaments
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt atbildētāja 2019. gada 20. maija lēmumu, ar ko noraidīts prasītājas 2017. gada jūlija lūgums sniegt palīdzību;
               
            
                  —
               
               
                  nepieciešamības gadījumā atcelt atbildētāja 2019. gada 10. decembra lēmumu, ar ko noraidīta prasītājas 2019. gada 20. augusta sūdzība;
               
            
                  —
               
               
                  piespriest atbildētājam samaksāt prasītājai atlīdzību par viņai nodarīto morālo kaitējumu, kas aplēsts 50 000 EUR apmērā;
               
            
                  —
               
               
                  piespriest atbildētājam segt prasītājas tiesāšanās izdevumus.
               
            
         Pamati un galvenie argumenti
      
      Prasības pamatošanai prasītāja izvirza četrus pamatus.
      
               
                  1.
               
               
                  Ar pirmo pamatu tiek apgalvots, ka nav ievērotas pamattiesības, proti, tiesības tikt uzklausītai (Hartas 41. panta 2. punkta a) apakšpunkts).
               
            
               
                  2.
               
               
                  Ar otro pamatu tiek apgalvots, ka nav ievērotas pamattiesības, proti, tiesības uz objektīvu un godīgu jautājumu izskatīšanu (Hartas 41. panta 1. punkts), un rūpības pienākums un ka ir pārkāpts Civildienesta noteikumu (CN) 24. pants.
               
            
               
                  3.
               
               
                  Ar trešo pamatu tiek apgalvots, ka nav ievērotas pamattiesības, proti, tiesības uz pamatotu lēmumu (Hartas 41. panta 2. punkta c) apakšpunkts un CN 25. pants).
               
            
               
                  4.
               
               
                  Ar ceturto pamatu tiek apgalvots, ka ir pieļauta kļūda vērtējumā un ka ir pārkāpts CN 12.a un 24. pants.
                  Attiecībā uz prasījumu par atlīdzību prasītāja norāda uz atbildētāja vainojamo rīcību, viņai nodarīto kaitējumu un saikni starp vainojamo rīcību un kaitējumu.